**Intrebări**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voi ști eu oare-n viață ce-i iubirea?

Voi fi atins de aripa-i măiastră?

Voi ști a scrie cu pana mea albastră

Cântându-i iar, în versuri, nemurirea ?

Chiar dacă e durere și tristețe

Eu caut tot mereu cu-nversunare

Senina și sublima ei ardoare,

Vreau s-o mai simt odat', ca-n tinerețe.

O regăsesc în gânduri ne-ncetat,

Mă pierd mereu în calda-i amintire

Si simt că-i doar o dulce nălucire

Că mai iubesc și azi, ca altadat'.

Dar totul nu-i decât o amăgire,

Un zâmbet trist în ale vremii neguri

Si doar frânturi desprinse din intreguri

De visuri, de speranțe și iubire.

Căprar Florin